CELEX: 62015CN0398
Language: et
Date: 2015-07-23 00:00:00
Title: Kohtuasi C-398/15: Eelotsusetaotlus, mille on esitanud Corte suprema di cassazione (Itaalia) 23. juulil 2015 – Camera di Commercio, Industria, Artigianato e Agricoltura di Lecce versus Salvatore Manni

26.10.2015   
            
            
               ET
            
            
               Euroopa Liidu Teataja
            
            
               C 354/20
            
         Eelotsusetaotlus, mille on esitanud Corte suprema di cassazione (Itaalia) 23. juulil 2015 – Camera di Commercio, Industria, Artigianato e Agricoltura di Lecce versus Salvatore Manni
   (Kohtuasi C-398/15)
   (2015/C 354/23)
   Kohtumenetluse keel: itaalia
   
      Eelotsusetaotluse esitanud kohus
   
   Corte suprema di cassazione
   
      Põhikohtuasja pooled
   
   
      Kassaator: Camera di Commercio, Industria, Artigianato e Agricoltura di Lecce
   
      Vastustaja: Salvatore Manni
   
      Eelotsuse küsimused
   
   
               1.
            
            
               Kas 30. juuni 2003. aasta seadusandliku dekreediga nr 196 rakendatud Euroopa Parlamendi ja nõukogu 24. oktoobri 1995. aasta direktiivi 95/46/EÜ (1) artikli 6 [lõike 1] punktis e sätestatud põhimõte, et isikuandmeid säilitatakse andmesubjekte tuvastada võimaldaval kujul ainult seni, kuni see on vajalik seoses andmete kogumise või hilisema töötlemise eesmärkidega, on ülimuslik ning järelikult on äriregistriga rakendatav avalikustamissüsteem, mis on ette nähtud nõukogu 9. märtsi 1968. aasta esimeses direktiivis 68/151/EMÜ (2) ning liikmesriigi õiguses tsiviilseadustiku artiklis 2188 ja 29. detsembri 1993. aasta seaduse nr 580 artiklis 8, selle põhimõtte kohaselt keelatud osas, kus see süsteem nõuab, et igaühel oleks võimalik ilma ajapiiranguteta saada füüsiliste isikute andmeid, mis on sinna registrisse kantud?
            
         
               2.
            
            
               Kas nõukogu 9. märtsi 1968. aasta esimese direktiivi 68/151/EMÜ artikkel 3 lubab seega, et erandina sellest, et äriregistris avalikustatud andmed jäävad avalikuks piiramatuks ajaks ja määratlemata vastuvõtjatele, ei kuulu need füüsiliste isikute andmed enam neis kahes mõttes „avalikustamisele”, vaid on kättesaadavad ainult piiratud aja jooksul või kindlatele vastuvõtjatele, lähtuvalt andmetöötleja hinnangust, mille ta annab igal üksikjuhtumil eraldi?
            
         
      (1)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31, ELT eriväljaanne 13/15, lk 355).
   
      (2)  Nõukogu 9. märtsi 1968. aasta esimene direktiiv 68/151/EMÜ tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks EMÜ asutamislepingu artikli 58 teises lõigus tähendatud äriühingutelt nõuavad (EÜT L 65, lk 8; ELT eriväljaanne 17/01, lk 3).